**Մարզպետի տեղակալ Լևոն Սարգսյանի՝ Բուժաշխատողի օրվան նվիրված ելույթը Դիլիջանում 22.06.2015**

 Հունիսի 22-ին Տավուշի մարզպետի տեղակալ Լևոն Սարգսյանը Դիլիջանում մասնակցեց Բուժաշխատողի օրվան նվիրված միջոցառմանը և հանդես եկավ ելույթով: Նա մասնավորապես ասաց.

 - Սիրելի բուժաշխատողներ, շնորհավորում եմ Ձեզ մասնագիտական տոնի առթիվ: Աշխարհի ամենահին մասնագիտություններից մեկը լինելով՝ բժշկությունը դարձել է մարդկության մշտական ուղեկիցը: Մարդու համար աշխարհում թերևս ամենաթանկ արժեքը առողջությունն է, որի պահպանման համար դուք չեք խնայում ոչ ժամանակ, ոչ գիտելիք և ոչ էլ ջանք ու եռանդ: Հավատարիմ մեծ բժշկապետ Հիպոկրատին տված երդմանը, դուք ամենօրյա ձեր նվիրումով, եռանդուն ու քրտնաջան աշխատանքով շարունակում եք իրականացնել մի դժվարին ու պատասխանատու առաքելություն, որ կոչվում է բուժաշխատողի աշխատանք: Շնորհակալություն Ձեզ ձեր առաքելությունը պատվով կատարելու համար:

 Թույլ տվեք կրկին շնորհավորել ձեզ մասնագիտական տոնի առթիվ և մաղթել բոլորիդ ամուր առողջություն, ընտանեկան երջանկություն ու աշխատանքային հաջողություններ: